rejauldu/bengali-wikipedia huggingface dataset:
পাইচার্ম () কম্পিউটার প্রোগ্রামিং, বিশেষত পাইথন ভাষায় ব্যবহৃত একটি ইনটিগ্রেটেড ডেভলপমেন্ট ইনভাইরনমেন্ট। চেক কোম্পানি জেটব্রেইনস এর উন্নয়ন করে।  এটা কোড বিশ্লেষণ, গ্রাফিক্যাল ডিবাগার, সংহত ইউনিট পরীক্ষক, ভার্শন কন্ট্রোল সিস্টেমের সাথে সংহতি ও জ্যাঙ্গোর সাহায্যে ওয়েব উন্নয়নসহ অনেক বৈশিষ্ট্য ধারণ করে।  পাইচার্ম একটি ক্রস-প্ল্যাটফর্ম সফটওয়্যার, যার গ্নু/লিনাক্স, ম্যাকওএস ও মাইক্রোসফট উইন্ডোজ সংস্করণ রয়েছে। এর কম্যুনিটি সংস্করণ অ্যাপাচি লাইসেন্সের অধীনে প্রকাশিত হয়, এবং  বাড়তি বৈশিষ্ট্যসহ একটি প্রোফেশনাল সংস্করণও রয়েছে, যেটি মালিকানাধীন লাইসেন্সের অধীনে মুক্তি পায়।  বৈশিষ্ট্য  স্বয়ংক্রিয় কোড সমাপ্তিকরণ, সিনট্যাক্স, ও এরর হাইলাইট, লিন্টার ইন্টিগ্রেশন ও দ্রুত সমাধানসহ কোডিং সহায়তা ও বিশ্লেষণ প্রকল্প ও কোড ন্যাভিগেশন: বিশেষায়িত প্রকল্প ভিউ, ফাইল গঠন ভিউ ও ফাইল, ক্লাশ, মেথড ও ইউজেসের মধ্যে দ্রুত যাওয়া-আসা।  পাইথন রিফ্যাক্টরিং: পুনঃনামকরণ, এক্সট্রাক্ট পদ্ধতি, ইন্ট্রুডিউস ভ্যারিয়েবল, ইট্রুডিউস কন্সট্যান্ট, পুল আপ, পুশ ডাউন ও অন্যান্য সহযোগে ওয়েব ফ্রেমওয়ার্ক সমর্থন: জ্যাঙ্গ, ওয়েবটুপাই ও ফ্লাস্ক সংহত পাইথন ডিবাগার সংহত এক পরীক্ষক  গুগল অ্যাপ ইঞ্জিন পাইথন উন্নয়ন সংস্করণ নিয়ন্ত্রণ সংহতি  এটি আরও কিছু পাইথন-ভিত্তিক আইডিইর সাথে এটি প্রতিযোগিতা করে, যার মধ্যে রয়েছে এক্লিপসের পাইডেভ, এবং আরও বিস্তৃতভাবে নিবিদ্ধকৃত কমোডো আইডিই।  ইতিহাস জুলাই ২০১০ সালে বেটা সংস্করণ মুক্তি পায়, যার তিন মাস পরে ১.০ সংস্করণ আসে। ২.০ সংস্করণ ১৩ ডিসেম্বর ২০১১ সালে, ৩.০ সংস্করণ ২৪ সেপ্টেম্বর ২০১৩ সালে, এবং সংস্করণ ৪.০ ১৯ নভেম্বর ২০১৪ সালে মুক্তি পায়।   পাইচার্ম কম্যুনিটি সংস্করণ, পাইচার্মের উন্মুক্ত সংস্করণ, ২২ অক্টবর ২০১৩ সালে আসে।  তথ্যসূত্র  বহিঃসংযোগ  পাইচার্ম মূল পৃষ্ঠা  পাইচার্ম কম্যুনিটি ফোরাম   পাইচার্ম কম্যুনিটি গিটহাব  বিষয়শ্রেণী:লিনাক্স প্রোগ্রামিং হাতিয়ার বিষয়শ্রেণী:পাইথন সফটওয়্যার বিষয়শ্রেণী:ইনটিগ্রেটেড ডেভলপমেন্ট ইনভাইরনমেন্ট
মুজাহিদ বিন জাব্‌র (; ৬৪৫-৭২২) ছিলেন একজন তাবি‘ঈ এবং প্রথম দিকের একজন প্রধান ইসলামী পন্ডিত।  জীবনী তিনি ছিলেন একজন নেতৃস্থানীয় কুরআনের ভাষ্যকার এবং নবী মুহাম্মদ ও তাঁর সাহাবীদের পরবর্তী প্রজন্মের একজন অনুবাদক। তিনিই সর্বপ্রথম কুরআনের একটি লিখিত ব্যাখ্যা সংকলন করেন, যেখানে তিনি বলেছিলেন "যে ব্যক্তি আল্লাহ ও বিচার দিবসে বিশ্বাস রাখে তার জন্য ধ্রুপদী আরবি না শিখে কুরআনের উপর কথা বলা জায়েজ নয়।" আমির আল-মুমিনীন আলী ইবনে আবি তালিবের শাহাদাত পর্যন্ত তিনি তার অধীনে অধ্যয়ন করেছিলেন বলে জানা যায়। সেই সময়ে, তিনি কুরআনের ব্যাখ্যার জনক হিসাবে পরিচিত নবীর একজন সাহাবী ইবনে আব্বাসের অধীনে অধ্যয়ন শুরু করেন। মুজাহিদ ইবনে জাবর কুরআনের প্রত্যেক আয়াতের প্রকৃত অর্থ আবিষ্কারের জন্য অনেক চেষ্টা করতে ইচ্ছুক বলে পরিচিত ছিলেন এবং তাকে একজন ভালো ভ্রমণকারী মানুষ হিসেবে বিবেচনা করা হতো।The Tafsir of Mujahid - The Earliest of Qur'anic Commentaries  তবে, তিনি কখনো আরব উপদ্বীপের বাইরে ভ্রমণ করেছেন এমন কোনো প্রমাণ নেই।  তথ্যসূত্র  বিষয়শ্রেণী:৬৪২-এ জন্ম বিষয়শ্রেণী:৭২০-এ মৃত্যু বিষয়শ্রেণী:তাবেয়ী বিষয়শ্রেণী:হাদিস বর্ণনাকারী তাবেয়ী বিষয়শ্রেণী:৭২০-এর দশকে মৃত্যু বিষয়শ্রেণী:৭ম শতাব্দীর আরব ব্যক্তি বিষয়শ্রেণী:৮ম শতাব্দীর আরব ব্যক্তি বিষয়শ্রেণী:মক্কার ব্যক্তি বিষয়শ্রেণী:মুফাসসির বিষয়শ্রেণী:ক্বারী
ক্লোস টু সেপ্টেম্বর (  ) হলো লুসিয়া জি. রোমেরো কর্তৃক রচিত এবং পরিচালিত ২০২৫ সালে মুক্তিপ্রাপ্ত একটি স্প্যানিশ স্বল্পদৈর্ঘ্য নাট্যধর্মী চলচ্চিত্র। চলচ্চিত্রটি আলেহান্দ্রার গল্প বর্ণনা করে, যে বড় বড় হোটেলগুলির কাছাকাছি একটি ক্যাম্পসাইটে থাকে। সে তার ভাইবোনদের যত্ন নেয়, পাড়ায় আড্ডা দেয় এবং পর্যটকদের সাথে অলসভাবে প্রণয়কৌতুক করে - যতক্ষণ তার দেখা হয় আমারার সঙ্গে।  চলচ্চিত্রটি ৭৫তম বার্লিন আন্তর্জাতিক চলচ্চিত্র উৎসবে বার্লিনালে শর্টস বিভাগে নির্বাচিত হয়েছিল, যেখানে ১৫ই ফেব্রুয়ারি এর বৈশ্বিক প্রিমিয়ার হয় এবং সেরা স্বল্পদৈর্ঘ্য চলচ্চিত্র বিভাগে এটি স্বর্ণ ভাল্লুক পুরস্কারের জন্য প্রতিযোগিতা করে। চলচ্চিত্রটি ৩৯তম টেডি অ্যাওয়ার্ডের জন্যও নির্বাচিত হয়েছে এবং যেখানে এটি সেরা স্বল্পদৈর্ঘ্য চলচ্চিত্র বিভাগে প্রতিযোগিতা করবে।   সারসংক্ষেপ  চলচ্চিত্রটি আলেহান্দ্রা নামে এক তরুণীর গল্প বর্ণনা করে, যে তার পরিবারের উপকূলীয় ক্যাম্পিং রিসোর্টে একঘেয়ে জীবন কাটাচ্ছে। তার গ্রীষ্মকাল কেটে যায় পর্যটকদের সাথে ক্ষণস্থায়ী প্রেমে, কিন্তু সবকিছু বদলে যায় যখন তার দেখা হয় এক আত্মবিশ্বাসী এবং রহস্যময় শহুরে মেয়ে, আমারার সঙ্গে। তাদের সম্পর্ক আলেহান্দ্রাকে বাধ্য করে অতীতের দুঃখস্মৃতির সম্মুখীন হতে, তার সীমানা নিয়ে প্রশ্ন তুলতে এবং উদ্বুদ্ধ করে আত্ম-আবিষ্কার এবং বিকাশের পথে যাত্রা শুরু করতে — প্রেম এবং পরিচয় সম্পর্কে তার দৃষ্টিভঙ্গি পুনরায় সংজ্ঞায়িত হয়।   অভিনেতা   আলেহান্দ্রা চরিত্রে আনা বার্হা  আমারা চরিত্রে ইসাবেল রিকো  ওমর চরিত্রে সালিম দাপ্রিন্সে  আলেহান্দ্রার মা হিসেবে মার কাসাস ফন্ত  সোফিয়া চরিত্রে নিওস্কা লিনারেস আরান্দা  কারমেন চরিত্রে আন্দ্রেয়া পেরেজ জিমেনেজ  ইসাবেল চরিত্রে নাইমা দোব্লাস   মুক্তি  ২০২৫ সালের ১৫ই ফেব্রুয়ারী ৭৫তম বার্লিন আন্তর্জাতিক চলচ্চিত্র উৎসবের বার্লিনেল শর্টস ৫-এর অংশ হিসেবে ক্লোস টু সেপ্টেম্বর চলচ্চিত্রটির বৈশ্বিক প্রিমিয়ার হয়।   প্রশংসা  পুরস্কার তারিখ বিভাগ প্রাপক ফলাফল  বার্লিন আন্তর্জাতিক চলচ্চিত্র উৎসব ২৩ ফেব্রুয়ারি ২০২৫ সেরা স্বল্পদৈর্ঘ্য চলচ্চিত্রের জন্য স্বর্ণ ভাল্লুক ক্লোস টু সেপ্টেম্বর   বার্লিনালে শর্টস সিউপিআরএ ফিল্মমেকার অ্যাওয়ার্ড  সেরা স্বল্পদৈর্ঘ্য চলচ্চিত্রের জন্য টেডি পুরস্কার    তথ্যসূত্র    বহিঃসংযোগ     Close to September at Berlinale  বিষয়শ্রেণী:যৌনতা সম্পর্কে চলচ্চিত্র বিষয়শ্রেণী:২০২০-এর দশকের স্পেনীয় ভাষার চলচ্চিত্র বিষয়শ্রেণী:২০২৫-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
তাকুমি কামিজিমা (, ; জন্ম: ৫ ফেব্রুয়ারি ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন তাকুমি কামিজিমা ১৯৯৭ সালের ৫ই ফেব্রুয়ারি তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:চুও বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
সৈয়দ আবু নসর একজন বাংলাদেশী-মার্কিন তড়িৎ প্রকৌশলী।  জীবনী সৈয়দ নসর ১৯৩২ সালের ২৫ ডিসেম্বর জন্মগ্রহণ করেন। তিনি টেক্সাস এ অ্যান্ড এম ইউনিভার্সিটি থেকে ১৯৫৭ সালে মাস্টার্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৬৩ সালে পিএইচডি ডিগ্রি অর্জন করেন। তিনি ১৯৬৮ সালে কেন্টাকী বিশ্ববিদ্যালয়ে সহযোগী অধ্যাপক হিসেবে যোগদান করেন। তিনি ১৯৭০ সালে পূর্ণ অধ্যাপক পদে উন্নীত হন। তিনি ১৯৮১ থেকে ১৯৮৮ সাল পর্যন্ত ডিরেক্টর অব গ্র্যাজুয়েট স্টাডিজ হিসেবে দায়িত্ব পালন করেন। তিনি ৪০ এর বেশি শিক্ষার্থীর মাস্টার্স এবং পিএইচডি অভিসন্দর্ভ তত্তাবধান করেন। তার প্রকাশনায় রয়েছে ১০০ এর অধিক গবেষণাপত্র এবং ৩৩ টি বই। তিনি ২০০০ সালে আইইইই নিকোলা টেসলা অ্যাওয়ার্ড লাভ করেন। তিনি আইইইই এর একজন আজীবন ফেলো ছিলেন। তিনি ৫টি মার্কিন এবং আন্তর্জাতিক প্যাটেন্তের মালিক ছিলেন। http://ethw.org/IEEE_Nikola_Tesla_Award  তথ্যসূত্র  বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
রোবের্তো ফাবিয়ান আয়ালা (, ; জন্ম ১৪ এপ্রিল ১৯৭৩) একজন প্রাক্তন আর্জেন্টিনীয় ফুটবল খেলোয়াড়, যিনি সেন্টার ব্যাক হিসেবে আর্জেন্টিনা জাতীয় দলে খেলতেন। তিনি তার কর্মজীবনে স্পেনীয় ক্লাব ভালেনসিয়া, জারাগোজা, ইতালীয় ক্লাব মিলান, নাপোলি এবং আর্জেন্টিনীয় ক্লাব রিভার প্লেতে খেলেছেন। এছাড়া তিনি আরও কিছু ক্লাবের হয়ে খেলেছেন।  আয়ালাকে আর্জেন্টিনার অন্যতম সেরা সেন্ট্রাল ডিফেন্ডার মনে করা হয়। তিনি রেকর্ড ৬৩টি খেলায় আর্জেন্টিনা জাতীয় দলের অধিনায়ক হিসেবে দায়িত্ব পালন করেছেন। তিনি তিনটি বিশ্বকাপে আর্জেন্টিনা দলের সদস্য ছিলেন এবং আর্জেন্টিনার হয়ে মোট ১১৫টি খেলায় মাঠে নেমেছেন।  তথ্যসূত্র  বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুটবল সুইপার বিষয়শ্রেণী:এসি মিলানের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:রিয়াল সারাগোসার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:১৯৯৬ গ্রীষ্মকালীন অলিম্পিকের ফুটবলার বিষয়শ্রেণী:২০০৪ গ্রীষ্মকালীন অলিম্পিকের ফুটবলার বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:১৯৯৫ কিং ফাহ্দ কাপের খেলোয়াড় বিষয়শ্রেণী:১৯৯৫ কোপা আমেরিকার খেলোয়াড় বিষয়শ্রেণী:১৯৯৯ কোপা আমেরিকার খেলোয়াড় বিষয়শ্রেণী:২০০৪ কোপা আমেরিকার খেলোয়াড় বিষয়শ্রেণী:২০০৭ কোপা আমেরিকার খেলোয়াড় বিষয়শ্রেণী:ফিফা সেঞ্চুরি ক্লাব বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:২০০৪ গ্রীষ্মকালীন অলিম্পিকের পদক বিজয়ী বিষয়শ্রেণী:১৯৯৬ গ্রীষ্মকালীন অলিম্পিকের পদক বিজয়ী বিষয়শ্রেণী:রেসিং ক্লাব আভেয়ানেদার খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:অলিম্পিক স্বর্ণপদক বিজয়ী আর্জেন্টিনীয় বিষয়শ্রেণী:পারানার (এন্ত্রে রিওস) ফুটবলার বিষয়শ্রেণী:প্যান আমেরিকান গেমসে আর্জেন্টিনার ফুটবলার
ভূমি প্রশাসন প্রশিক্ষণ কেন্দ্র () বাংলাদেশ সিভিল সার্ভিসের ভূমি প্রশাসন কর্মকর্তাদের প্রশিক্ষণের জন্য ভূমি মন্ত্রণালয়ের অধীন একটি সরকারি প্রশিক্ষণ একাডেমী।  এটি বাংলাদেশের ঢাকার কাটাবনে অবস্থিত।  ইতিহাস বাংলাদেশ সিভিল সার্ভিসের ভূমি অফিসারদের প্রশিক্ষণের জন্য ১৯৯৭ সালে ভূমি প্রশাসন প্রশিক্ষণ কেন্দ্র প্রতিষ্ঠা করা হয়েছিল।  তথ্যসূত্র  বিষয়শ্রেণী:১৯৯৭-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা
আইনস্লেই এন্ডলোভু (; জন্ম: ১ জানুয়ারি, ১৯৯৬) বুলাওয়ে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের শেষদিক থেকে জিম্বাবুয়ের পক্ষে সকল স্তরের আন্তর্জাতিক ক্রিকেটে অংশগ্রহণ করছেন।  ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড তুস্কার্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন তিনি।   প্রথম-শ্রেণীর ক্রিকেট  ২০১৫ সাল থেকে আইনস্লেই এন্ডলোভু’র প্রথম-শ্রেণীর খেলোয়াড়ী জীবন চলমান রয়েছে। ৮ ফেব্রুয়ারি, ২০১৫ তারিখে লোগান কাপে ম্যাশোনাল্যান্ড ঈগলসের বিপক্ষে মাতাবেলেল্যান্ড তুস্কার্সের সদস্যরূপে প্রথম-শ্রেণীর ক্রিকেটে অভিষেক ঘটে আইনস্লেই এন্ডলোভু’র। ১৫ সেপ্টেম্বর, ২০১৭ তারিখে জিম্বাবুয়ের পক্ষে আফ্রিকা টি২০ কাপের মাধ্যমে টুয়েন্টি২০ ক্রিকেটে প্রথমবারের মতো অংশ নেন।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্ট, দুইটিমাত্র একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন আইনস্লেই এন্ডলোভু। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি।  ২০১৮-১৯ মৌসুমে সংযুক্ত আরব আমিরাত দল জিম্বাবুয়ে সফরে আসে। এ সফরকে ঘিরে এপ্রিল, ২০১৯ সালে তাকে জিম্বাবুয়ের একদিনের দলের সদস্যরূপে অন্তর্ভুক্ত করা হয়। তবে তাকে কোন খেলায় অংশগ্রহণের সুযোগ দেয়া হয়নি। জুন, ২০১৯ সালে নেদারল্যান্ডস গমনার্থে তাকে জিম্বাবুয়ে দলের সদস্য হিসেবে রাখা হয়। ১৯ জুন, ২০১৯ তারিখে ডেভেন্টারে সিরিজের প্রথম ওডিআইয়ে নেদারল্যান্ডসের বিপক্ষে তার ওডিআই অভিষেক হয়। টবিয়াস ভিসিকে প্রথম বলেই তিনি বিদেয় করেন। এরফলে, আন্তর্জাতিক ক্রিকেটের ইতিহাসে ২৬তম বোলার হিসেবে ওডিআই অভিষেকে প্রথম বলেই উইকেট লাভের কৃতিত্ব অর্জন করেন।  সেপ্টেম্বর, ২০১৯ সালে বাংলাদেশে অনুষ্ঠিত ত্রি-দেশীয় সিরিজ খেলার উদ্দেশ্যে জিম্বাবুয়ের টুয়েন্টি২০ আন্তর্জাতিক দলের সদস্য হিসেবে আইনস্লেই এন্ডলোভুকে দলে রাখা হয়। ১৪ সেপ্টেম্বর, ২০১৯ তারিখে ঢাকায় অনুষ্ঠিত প্রতিযোগিতায় দ্বিতীয় দিবা-রাত্রির খেলায় আফগানিস্তানের বিপক্ষে টি২০আইয়ে অভিষেক ঘটে তার।   টেস্ট অভিষেক  ২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। জানুয়ারি, ২০২০ সালে তাকে জিম্বাবুয়ের টেস্ট দলে অন্তর্ভুক্ত করা হয়। ১৯ জানুয়ারি, ২০২০ তারিখে হারারেতে অনুষ্ঠিত সিরিজের প্রথম টেস্টে সফরকারী শ্রীলঙ্কা দলের বিপক্ষে তার টেস্ট অভিষেক পর্ব সম্পন্ন হয়।   তথ্যসূত্র    আরও দেখুন   জন রেনি  ব্রায়ান মাদজিঙ্গানিয়ামা  জিম্বাবুয়ীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা   বহিঃসংযোগ       বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:বুলাওয়েও থেকে আগত ক্রিকেটার বিষয়শ্রেণী:মাতাবেলেল্যান্ড তুস্কার্সের ক্রিকেটার
থাম্ব|ভেন ডায়াগ্রামে A এবং B সেটের সংযোগ  অন্তর্ভুক্তি-বর্জন নীতি হলো গণিতের শাখা কম্বিনেটরিক্সের একটি নীতি। এটি মূলত একটি গণনা কৌশল যা দুটি সসীম সেটের সংযোগে উপাদানের সংখ্যা পাওয়ার পরিচিত পদ্ধতিকে সাধারণীকরণ করে। ইংরেজিতে একে Principle of Inclusion-Exclusion বলা হয়। যা নিম্নরূপে প্রকাশ করা হয়-     যেখানে A এবং B হলো দুটি সসীম সেট এবং | S | মূলত একটি সেট S এর কার্ডিনালিটি অর্থাৎ উপাদান সংখ্যা নির্দেশ করে।  অন্তর্ভুক্তি-বর্জন নীতি যেকোনো সংখ্যক সেটের জন্যও প্রযোজ্য। তিনটি সেট A, B এবং C এর জন্য নীতিটি নিম্নরূপ-     ভেন ডায়াগ্রামের মাধ্যমে সূত্রটি যাচাই করা যায়। এক্ষেত্রে, একাধিক বার গণনা করা উপাদানগুলোকে বাদ দেওয়ার সময়, তিনটি সেটের পারস্পরিক ছেদের উপাদানগুলোও প্রায়শই বিয়োগ করা হয়েছে। তাই সঠিক ফলাফল পেতে অবশ্যই আবার এদেরকে যোগ করতে হবে৷  থাম্ব|তিনটি সেটের জন্য অন্তর্ভুক্তি-বর্জন নীতি একটি ভেন ডায়াগ্রাম দ্বারা দেখানো হয়েছে  উক্ত উদাহরণসমূহের ফলাফলগুলোকে পর্যালোচনা করে নিম্নোক্ত সাধারণ অন্তর্ভুক্তি-বর্জন নীতি পাওয়া যায়-  সংখ্যক সেটের সংযোগের কার্ডিনালিটি তথা উপাদান সংখ্যা পাওয়ার জন্য   সকল সেটের কার্ডিনালিটিগুলো অন্তর্ভুক্ত করুন।  জোড়া ছেদ সেটের কার্ডিনালিটিগুলো বাদ দিন।  তিনটি ছেদ সেটের কার্ডিনালিটিগুলো অন্তর্ভুক্ত করুন  চৌ-ছেদ সেটের কার্ডিনালিটিগুলো বাদ দিন।  পঞ্চ-ছেদ সেটের কার্ডিনালিটিগুলো অন্তর্ভুক্ত করুন।  চালিয়ে যান, যতক্ষণ না  -tuple-ভিত্তিক ছেদটির কার্ডিনালিটি অন্তর্ভুক্ত করা হয় (যদি  বিজোড় হয়) বা বাদ দেওয়া হয় ( জোড়)।  এই ধারণাটি প্রথম আব্রাহাম ডি ময়ভার (১৭১৮) প্রদান করেন, যদিও এটি প্রথমে ড্যানিয়েল দা সিলভা (১৮৫৪)  এবং পরবর্তীতে জেজে সিলভেস্টারের (১৮৮৩) একটি গবেষণাপত্রে দেখা যায়।  এজন্য কখনো কখনো এই নীতিটিকে দা সিলভা বা সিলভেস্টারের সূত্র হিসাবে উল্লেখ করা হয়। নীতিটিকে সংখ্যা তত্ত্বে ব্যাপকভাবে ব্যবহৃত ছাঁকনি পদ্ধতির উদাহরণ হিসাবে দেখা যেতে পারে এবং কখনো কখনো এটিকে ছাঁকনি সূত্র হিসাবেও উল্লেখ করা হয়।   অন্তর্ভুক্তি-বর্জনের নীতিকে একটি নির্দিষ্ট ম্যাট্রিক্সের বিপরীত গণনা হিসাবে প্রকাশ করা যেতে পারে।  এই বিপরীত ম্যাট্রিক্সের একটি বিশেষ কাঠামো রয়েছে, যা নীতিটিকে কম্বিনেটরিক্স এবং গণিতের সংশ্লিষ্ট ক্ষেত্রে একটি অত্যন্ত মূল্যবান কৌশল করে তোলে। জিয়ান-কার্লো রোটা যেমন বলেছেন:Rota, Gian-Carlo (1964), "On the foundations of combinatorial theory I. Theory of Möbius functions", Zeitschrift für Wahrscheinlichkeitstheorie und Verwandte Gebiete, 2 (4): 340–368, doi:10.1007/BF00531932, S2CID 121334025  "বিচ্ছিন্ন সম্ভাব্যতা এবং কম্বিনেটরিক্স তত্ত্বের মধ্যে গণনার সবচেয়ে দরকারি নীতিগুলির মধ্যে একটি হলো অন্তর্ভুক্তি-বর্জন নীতি। যখন দক্ষতার সাথে এটিকে প্রয়োগ করা হয়, তখন এই নীতিটি অনেক কম্বিনেটরিয়াল সমস্যার সমাধান দিয়েছে।"   তথ্যসূত্র   বিষয়শ্রেণী:সম্ভাবনা তত্ত্ব বিষয়শ্রেণী:গাণিতিক নীতি
গ্রিক পুরাণে, এউরিবিয়া ছিল আদি সমুদ্র দেবতা পোন্তুস ও ধরিত্রীমাতা গেইয়ার কন্যা।হেসিয়ড, Theogony 233-239; অ্যাপোলোডোরাস, 1.2.6. এউরিবিয়ার সাথে টাইটান ক্রিউসের বিয়ে হয়েছিল। তাদের সন্তানেরা হল - আস্ত্রাইয়ুস, পাল্লাস ও পের্সেস। এউরিবিয়া ছিল একজন গৌণ জলদেবী।   তথ্যসূত্র    উৎস   অ্যাপোলোডোরাস, Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, Massachusetts, Harvard University Press; London, William Heinemann Ltd. 1921. Online version at the Perseus Digital Library.  হেসিয়ড, Theogony, in The Homeric Hymns and Homerica with an English Translation by Hugh G. Evelyn-White, Cambridge, Massachusetts., Harvard University Press; London, William Heinemann Ltd. 1914. Online version at the Perseus Digital Library.  বিষয়শ্রেণী:গ্রিক সমুদ্র দেবী বিষয়শ্রেণী:গেইয়ার সন্তান বিষয়শ্রেণী:সমুদ্র এবং নদীর দেবী
মোস্তফা পাশা মসজিদ (; ; ) হলো একটি অটোমান-যুগের মসজিদ যেটি পুরাতন বাজার স্কপিয়ে, উত্তর মেসিডোনিয়া-তে অবস্থিত।  ইতিহাস কাঠামোটি পুরানো বাজারের উপরে একটি মালভূমিতে দাঁড়িয়ে আছে, এটি ১৪৯২ সালে কোবান মুস্তফা পাশা নির্মাণ করেছিলেন, যিনি পরে সুলতান সেলিম প্রথম (১৫১২-১৫২০) এর দরবারে ভিজিয়ার হয়েছিলেন।. মসজিদটি তার আসল অবস্থার মতো অনেকাংশে অক্ষত রয়েছে এবং বছরের পর বছর ধরে এতে কোনো সংযোজন/সংস্কার করা হয়নি। মোস্তফা পাশার কন্যা উমির মৃতদেহ মসজিদের পাশে তুরবে কবর দেওয়া হয়। মসজিদে রয়েছে গোলাপের বাগান।  তুর্কি সরকারের অর্থায়নে মসজিদটির একটি পাঁচ বছরের সংস্কার কাজ শুরু হয় এবং তা  আগস্ট ২০১১ সালে সম্পন্ন হয়.  চিত্রশালা  তথ্যসূত্র  বহিঃসংযোগ  বিষয়শ্রেণী:উত্তর মেসিডোনিয়ার উসমানীয় মসজিদ বিষয়শ্রেণী:উইকিউপাত্তে স্থানাঙ্ক আছে
সহজ ইংরেজি উল্লেখ করতে পারে:   সহজ ইংরেজি, একটি নিয়ন্ত্রিত ভাষা, যা চার্লস কে ওগডেন দ্বারা তৈরি করা হয়েছে, যেটিতে শুধুমাত্র অল্প সংখ্যক শব্দ রয়েছে  ইংরেজি শেখা (ইংরেজির সংস্করণ), ভয়েস অফ আমেরিকা সম্প্রচার পরিষেবা দ্বারা ব্যবহৃত  সাধারণ ইংরেজি  নতুন সাধারণ পরিষেবা তালিকা  সরলীকৃত প্রযুক্তিগত ইংরেজি, একটি নিয়ন্ত্রিত ভাষা যা মূলত মহাকাশ শিল্প রক্ষণাবেক্ষণ ম্যানুয়ালগুলির জন্য তৈরি করা হয়েছে  বিষয়শ্রেণী:দ্ব্যর্থতা নিরসন পাতা   আরও দেখুন    সহজ ইংরেজি উইকিপিডিয়া  সহজ ইংরেজি উইকশনারি  সহজ পড়া
থাম্ব|Sun rise view Alleppey backwaters , Kerala 06  আলেপ্পি () ভারতের কেরালা রাজ্যের আলেপ্পি জেলার একটি শহর ও পৌরসভা এলাকা। এটি ভারত মহাসাগরের তীরে অবস্থিত একটি সমুদ্র বন্দর। উপকূলের খাঁড়ি এবং খালের মাধ্যমে উত্তরের কোচিন শহর এবং দক্ষিণের তিরুবনন্তপুরম শহরের সাথে বাণিজ্য সম্পাদিত হয়। এখান থেকে রপ্তানিকৃত প্রধান পণ্য হল মরিচ, আদা এবং নারকেলের শাঁস।   জনসংখ্যার উপাত্ত  ভারতের ২০০১ সালের আদম শুমারি অনুসারে আলপ্পুঝা শহরের জনসংখ্যা হল ১৭৭,০৭৯ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে আলপ্পুঝার সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের নগর বিষয়শ্রেণী:ভারতের জনবহুল উপকূলীয় স্থান বিষয়শ্রেণী:ভারতের বন্দরনগরী
সমাবর্তন ()বা স্নান হিন্দুধর্মের প্রাচীন গ্রন্থের অনুচ্ছেদ যা ব্রহ্মচর্য সময়ের শেষের দিকে সম্পাদিত হয় এবং গুরুকুল থেকে ছাত্রের স্নাতকত্ব অর্জন চিহ্নিত করে।For definition of , and alternate term , see: . এটি গার্হস্থ্যাশ্রমে প্রবেশের জন্য ব্যক্তির প্রস্তুতির ইঙ্গিত দেয়।  সমাবর্তনে আনুষ্ঠানিক স্নান অন্তর্ভুক্ত।PV Kane, Samskara, Chapter VII, History of Dharmasastras, Vol II, Part I, Bhandarkar Oriental Research Institute, pages 405-408 অনুষ্ঠানটি বিদ্যালয়ের সমাপ্তিকে চিহ্নিত করে, কিন্তু বিবাহিত জীবনের শুরুকে বোঝায় না। সাধারণত, ব্রহ্মচর্য পর্যায় থেকে প্রস্থান এবং গার্হস্থ্য পর্যায়ে প্রবেশের মধ্যে উল্লেখযোগ্য সময় অতিবাহিত হয়।PV Kane, Samskara, Chapter VII, History of Dharmasastras, Vol II, Part I, Bhandarkar Oriental Research Institute, page 408  যে এই উত্তরণের আচারটি সম্পন্ন করেন তাকে বিদ্যা-স্নাতক (আক্ষরিক অর্থে, জ্ঞানে স্নান করা, বা বিদ্যায় স্নান করা) এবং যিনি শিক্ষার সাগর পাড়ি দিয়েছেন তার প্রতীক হিসেবে বলে গণ্য করা হয়।Kathy Jackson (2005), Rituals and Patterns in Children's Lives, University of Wisconsin Press, , page 52  অনুষ্ঠান  অনুষ্ঠানে ছাত্র, শিক্ষক ও অতিথিদের সমাগম হতো। ছাত্রটি শিক্ষকের কাছে তার কাঙ্খিত কোন উপহার চাইত, যা নির্দিষ্ট করতো ছাত্রের সারাজীবনের দায়িত্ব।PV Kane, Snana or Samavartana, Chapter VII, History of Dharmasastras, Vol II, Part I, Bhandarkar Oriental Research Institute, pages 406-409 তারপর, স্নাতক-ধর্মেরPV Kane, Samskara, Chapter VII, History of Dharmasastras, Vol II, Part I, Bhandarkar Oriental Research Institute, pages 412-417 (note: link has missing pages) শিক্ষকের আবৃত্তি ও অগ্নিকাণ্ডের পরে, স্নাতক আনুষ্ঠানিক স্নান করতো। বিদ্যালয়ের কমপক্ষে ১২ বছর পূর্ণ হওয়ার পরে, অর্থাৎ ছাত্রের বয়স প্রায় ২১ বছর বা তার বেশি হলে অনুষ্ঠানটি সম্পন্ন হতো।  তৈত্তিরীয় উপনিষদের শিক্ষাবল্লীর একাদশ অনুবাকে স্নাতক-ধর্ম পাঠের গুরুত্ব এবং স্নাতক সম্পর্কে বর্ণনা উপস্থাপন করা হয়েছে। শ্লোকগুলি স্নাতককে নিজেদের যত্ন নিতে এবং ধর্ম, অর্থ ও কামকে সর্বোত্তম ক্ষমতার জন্য অনুসরণ করতে উপদেশ দেয়। যেমন ১.১১.১ শ্লোকের কিছু অংশে উল্লেখ করা হয়েছে,  গুরুকুল থেকে স্নাতক ছাত্রদের জন্য শিক্ষাবল্লীর একাদশ অনুবাক আচরণগত নির্দেশিকা তালিকা,Taittiriya Upanishad Thirteen Principle Upanishads, Robert Hume (Translator), pages 281-282Original: मातृदेवो भव । पितृदेवो भव ।  आचार्यदेवो भव । अतिथिदेवो भव ।  यान्यनवद्यानि कर्माणि तानि सेवितव्यानि । नो इतराणि । यान्यस्माकँ सुचरितानि तानि त्वयोपास्यानि । नो इतराणि ॥ २ ॥; Taittiriya Upanishad (Sanskrit), Wikisource  একাদশ অনুবাকের তৃতীয় বিভাগে সমাবর্তনের সমাবর্তনে স্নাতক ছাত্রদের জন্য নৈতিক উপদেশ হিসাবে বিশ্বাস, সহানুভূতি, বিনয় ও প্রফুল্লতার সাথে দাতব্য ও দান করাকে তালিকাভুক্ত করা হয়েছে।  তথ্যসূত্র  উৎস   Samavartana, Snāna PV Kane, History of Dharmasastras, pages 407-417  বিষয়শ্রেণী:হিন্দু সংস্কার
উমা ছেত্রী (, জন্ম: ২৭ জুলাই ২০০২) একজন ভারতীয় ক্রিকেটার। তিনি ভারতীয় মহিলা ক্রিকেট দলের জন্য নির্বাচিত হওয়া প্রথম অসমীয়া মহিলা ক্রিকেটার। তিনি একজন উইকেট-রক্ষক এবং ব্যাটসম্যান। তিনি ভারতীয় মহিলা ক্রিকেট দল তথা আসাম মহিলা ক্রিকেট দলের উইকেটরক্ষক। তিনি ২০২৩ সালে চীনের হাংঝুতে অনুষ্ঠিত এশিয়ান গেমসে স্বর্ণপদক জয়ী ভারতীয় মহিলা ক্রিকেট দলের অংশ ছিলেন।   প্রারম্ভিক জীবন  ২০০২ সালের ২৭ জুলাই তারিখে গোলাঘাট জেলার বোকাখাটের কান্ধুলিমারি গ্রামে উমা ছেত্রীর জন্ম হয়েছিল। উমা ছেত্রী লোক বাহাদুর ছেত্রী এবং দীপা ছেত্রীর পাঁচ সন্তানের মধ্যে সবার ছোট। পরিবারের চার ছেলের মধ্যে তিনজন বিদেশে কর্মরত। তার ভাই বিজয় ছেত্রী এবং অন্যান্য ছেলেদের সাথে উমাকে রাস্তায় খেলতে দেখে তার মা তাকে ক্রিকেট খেলতে উৎসাহিত করেছিলেন। তিনি বোকাখাত হিন্দি উচ্চ বিদ্যালয় থেকে তার স্কুল শিক্ষা লাভ করেন।   ক্রীড়া জীবন   ক্রিকেট খেলার প্রতি অনুরক্ত উমা ছেত্রী অসম রাজ্য দল এবং ভারতীয় 'এ' দলের পর এখন ভারতীয় মহিলা দলের জন্য নির্বাচিত হয়েছেন। তিনিই অসমের প্রথম মহিলা যিনি ভারতীয় মহিলা ক্রিকেট দলে স্থান পেয়েছেন। ২০২৩ সালের জুলাই মাসে, উমা বাংলাদেশ সফরের মাধ্যমে ভারতীয় মহিলা দলের হয়ে আন্তর্জাতিক ক্রিকেটে অভিষেক করেন। একই বছর হংকংয়ে অনুষ্ঠিত অনূর্ধ্ব-২৩ ইমার্জিং এশিয়া কাপের ফাইনালে বাংলাদেশকে পরাজিত করা ভারত এ দলের সদস্য ছিলেন তিনি।  তিনি ২০২৩ সালে চীনের হাংঝুতে অনুষ্ঠিত এশিয়ান গেমসে স্বর্ণপদক জয়ী ভারতীয় মহিলা ক্রিকেট দলের অংশ ছিলেন।  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:আসাম থেকে আগত ক্রিকেটার বিষয়শ্রেণী:আসামের নারী ক্রীড়াবিদ বিষয়শ্রেণী:গোলাঘাট জেলার ব্যক্তি বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
thumb|  পলকজুঁই (বৈজ্ঞানিক নাম: Ixora undulata) যা পলকাজুঁই, পালুকাজুঁই ইত্যাদি নামেও পরিচিত একধরনের বড়সড় ধরনের গুল্ম এবং ছোট আকৃতির চিরসবুজ গাছ। দেখতে রঙ্গনের মত যদিও পাতা ও ফুলের গড়ন রঙ্গন থেকে অনেকটাই আলাদা। সুঘ্রাণের জন্য এই গাছের খ্যাতি আছে।পলকজুঁই ,মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ০৭-০৪-২০১৩ খ্রিস্টাব্দ।   আবাস  গাছটির আদি আবাস পশ্চিম ভারত।   আকার  পলকজুঁই প্রায় চার মিটার পর্যন্ত উঁচু হতে পারে এবং মাঝারি উচ্চতার গাছ। সারা বছরই পর্যায়ক্রমে নতুন পাতা গজায়। অসংখ্য ডালপালা ও পাতায় সজ্জিত বৃক্ষ। পাতা ৮ থেকে ১২ সেন্টিমিটার লম্বা, আয়তাকার, মসৃণ ও উজ্জ্বল সবুজ। পাতায় বোঁটা নেই বললেই চলে, কিংবা থাকলে বেশ খাটো। বসন্তের শেষ ভাগে ও গ্রীষ্মের শুরুতে সারা গাছ ভরে বড় বড় থোকায় ফুল ফোটে। ফুলের রং সাদা, ছোট ও সুগন্ধি। দল নল এক সেন্টিমিটার লম্বা ও পাপড়ির সংখ্যা চার। পাপড়ি নল মসৃণ, আট মিলিমিটার পর্যন্ত লম্বা, খণ্ডক আয়তাকার, আগা ভারী ও চার মিলিমিটার দীর্ঘ। ফল ছোট, চার-পাঁচ মিলিমিটার চওড়া, গোলাকার ও কালো। বীজ ছাড়া শিকড় থেকেও চারা গজাতে পারে।   তথ্যসূত্র   বিষয়শ্রেণী:চিরসবুজ গাছ বিষয়শ্রেণী:গুল্ম